Lav et referat af nedenstående tekst:

Tekst:
Se første afsnit i anden sæson af ”Ivan - Lovens lange snude” nederst i artiklen – hele serien kan streames ved at klikke her. Ivan var blot en lille uldtot, da han flyttede ind hos politikommissær Casper Jakobsen i begyndelsen af 2021, og seerne for første gang stiftede bekendtskab med ham i serien "Ivan - Lovens Lange Snude". Nu er Ivan blevet teenager, og meget er sket, siden vi forlod ham i sæson et, hvor han bestod den første stopprøve i uddannelsen til politihund - nemlig mentaltesten, hvor psyken kom på prøve. Nu er Ivan og Casper Jakobsen tilbage på skærmen, og i anden sæson venter den afsluttende eksamen, før Ivan kan begynde sit arbejde som rigtig politihund. Kæmper med Ivans bid Ivan bor hos Casper Jacobsen og blev med det samme en del af familien. Han er lærenem, han nyder træningen, og han kan næsten ikke vente på at vise hvor dygtig, han er. - Jeg synes, det går godt med Ivan, siger politikommissær Casper Jacobsen. Der er dog udfordringer frem mod Ivans afsluttende og altafgørende eksamen. Mens han brillerer i at gå spor, er der enkelte ting, der halter. Blandt andet Ivans bid, som er for yderligt, og som derfor medfører, at han ryger af bideærmet under træningen. - Vi kæmper inderligt med det, siger Casper Jacobsen. Et bid, hvor det kun er de yderste tænder, der får ordentligt fat, kan gøre mere skade på den person, der bliver bidt, end hvis hunden bider med hele munden. - Der har vi lidt problemer, siger politikommissæren. Træningen sætter sine spor I første afsnit i sæson to er vi med, når Ivan får massage hos en hundefysioterapeut. Som tjenestehund er det vigtigt at få løsnet musklerne op. Den hårde træning i forskellige miljøer og terræner sætter sine spor, så massagen er tiltrængt. - Gør vi ikke det her, så ser vi skader og en hund, der begynder at blive halt, og så kan vi ikke bruge den, forklarer politikommissær Casper Jacobsen. Hektisk patruljedag I anden sæson er der også masser af drama. Ivans første dag på patrulje bliver hektisk, og han skal blandt andet beskytte en 12-årig pige og jagte flygtende tyveknægte. Kort sagt får Ivan brug for alt det, han har lært i den langvarige og intense træning med politikommissær Casper Jacobsen. Kom tæt på politiets arbejde med hunde, se om Ivan består den afgørende eksamen og kom med på en dramatisk patruljedag i ”Ivan – Lovens lange snude” tirsdage klokken 19.50 på TV2 Nord Salto. Du kan allerede nu streame alle tre afsnit her: ”Ivan – Lovens lange snude” bliver sendt tirsdage klokken 19.50 på TV2 Nord Salto.

Referat:
Schæferen Ivan er godt på vej til at blive politihund, men der opstår udfordringer undervejs. Stream anden sæson af ”Ivan – Lovens lange snude” nu.